Verifikaciona komisija je utvrdila da je Izveštaj Republičke izborne komisije saglasan sa uverenjima svih 250 narodnih poslanika. Hvala.
Hvala. Saglasno članu 27. stav 5. Zakona o izboru narodnih poslanika i člana 6. Poslovnika Narodne skupštine, na osnovu izveštaja Komisije za utvrđivanje saglasnosti uverenja o izboru za narodnog poslanika sa Izveštajem Republičke izborne komisije o sprovedenim izborima, konstatujem da je svih 250 uverenja o izboru za narodne poslanike u saglasnosti sa Izveštajem Republičke izborne komisije o sprovedenim izborima, čime je potvrđen mandat svim narodnim poslanicima. Pošto je potvrđen mandat svim narodnim poslanicima, dve trećine narodnih poslanika, saglasno članu 101. stav 4. Ustava Republike Srbije, Narodna skupština je konstituisana. Molim vas da saglasno članu 17. Zakona o Narodnoj skupštini pristupimo polaganju zakletve. (Predsedavajući čita tekst zakletve, a narodni poslanici ponavljaju.) "ZAKLINjEM SE DA ĆU DUŽNOST NARODNOG POSLANIKA OBAVLjATI PREDANO, POŠTENO, SAVESNO I VERNO USTAVU, BRANITI LjUDSKA I MANjINSKA PRAVA I GRAĐANSKE SLOBODE I PO NAJBOLjEM ZNANjU I UMEĆU SLUŽITI GRAĐANIMA SRBIJE, ISTINI I PRAVDI." Molim narodne poslanike da potpišu tekst zakletve i predaju ga zameniku generalnog sekretara gospodinu Radoslavu Vujoviću preko službe Protokola Narodne skupštine. Dozvolite mi da vam poželim uspešan zajednički rad u predstojećem mandatnom periodu. Ovim smo za danas završili rad sednice Narodne skupštine. O nastavku sednice bićete obavešteni. Danas zakazujemo da će se ona održati 23. aprila u 10.00 časova. Ukoliko bude nekih izmena, bićete blagovremeno obavešteni. Hvala. Poštovane dame i gospodo narodni poslanici, pre nego što nastavimo rad Prve konstitutivne sednice Narodne skupštine Republike Srbije, pozivam vas da minutom ćutanja odamo poštu preminulom narodnom poslaniku dr Jovanu Krkobabiću, potpredsedniku Vlade i predsedniku Partije ujedinjenih penzionera Srbije. Slava mu. Na osnovu službene evidencije o prisutnosti narodnih poslanika, konstatujem da sednici prisustvuje 165 poslanika. Podsećam vas da je članom 88. stav 5. Poslovnika Narodne skupštine predviđeno da kvorum za rad Narodne skupštine na Prvoj sednici Narodne skupštine postoji ako je na sednici prisutna većina od ukupnog broja narodnih poslanika. Radi utvrđivanja broja narodnih poslanika prisutnih u sali, molim narodne poslanike da ubace svoje identifikacione kartice u poslaničke jedinice elektronskog sistema za glasanje. Konstatujem da je, primenom elektronskog sistema za glasanje, utvrđeno da su u sali prisutna 202 narodna poslanika, odnosno da je prisutna većina od ukupnog broja narodnih poslanika i da postoje uslovi za rad Narodne skupštine, u smislu člana 88. stav 5. Poslovnika Narodne skupštine. Obaveštavam vas da su u Narodnoj skupštini, saglasno članu 22. Poslovnika, konstituisane sledeće poslaničke grupe: Poslanička grupa Srpska napredna stranka - za predsednika poslaničke grupe određen je narodni poslanik Zoran Babić, a za njegovog zamenika narodni poslanik Maja Gojković; Poslanička grupa Socijalistička partija Srbije (SPS) – za predsednika poslaničke grupe određen je narodni poslanik dr Dijana Vukomanović, a za njegovog zamenika narodni poslanik Đorđe Milićević; Poslanička grupa Demokratska stranka – za predsednika poslaničke grupe određen je narodni poslanik Dragan Đilas, a za njegovog zamenika narodni poslanik Nataša Vučković; Poslanička grupa BORIS TADIĆ – Nova demokratska stranka, Zajedno za Srbiju, Zeleni Srbije – za predsednika poslaničke grupe određen je narodni poslanik Marko Đurišić, a za njegovog zamenika narodni poslanik prof. dr Janko Veselinović; Poslanička grupa Partija ujedinjenih penzionera Srbije (PUPS) – za predsednika poslaničke grupe određen je narodni poslanik Milan Krkobabić, a za njegovog zamenika narodni poslanik Konstatin Arsenović; Poslanička grupa Socijaldemokratska partija Srbije – za predsednika poslaničke grupe određen je narodni poslanik dr Milorad Mijatović, a za njegovog zamenika narodni poslanik Milena Bićanin; Poslanička grupa Jedinstvena Srbija – za predsednika poslaničke grupe određen je narodni poslanik Dragan Marković, a za njegovog zamenika narodni poslanik Petar Petrović; Poslanička grupa NOVA SRBIJA – za predsednika poslaničke grupe određen je narodni poslanik Miroslav Markićević, a za njegovog zamenika narodni poslanik Dubravka Filipovski; Poslanička grupa SAVEZ VOJVOĐANSKIH MAĐARA – za predsednika poslaničke grupe određen je narodni poslanik Balint Pastor, a za njegovog zamenika narodni poslanik Laslo Varga; Poslanička grupa Srpski pokret obnove–Demohrišćanska stranka Srbije – za predsednika poslaničke grupe određen je narodni poslanik Aleksandar Jugović, a za njegovog zamenika narodni poslanik Olgica Batić; Poslanička grupa Liga socijaldemokrata Vojvodine – za predsednika poslaničke grupe određen je narodni poslanik Nenad Čanak, a za njegovog zamenika narodni poslanik Bojan Kostreš; Poslanička grupa SDA SANDžAK-PDD – za predsednika poslaničke grupe određen je narodni poslanik dr Sulejman Ugljanin, a za njegovog zamenika narodni poslanik Riza Halimi. Nastavljamo rad po dnevnom redu i prelazimo na 2. tačku dnevnog reda – IZBOR PREDSEDNIKA NARODNE SKUPŠTINE. Obaveštavam vas da sam, u skladu sa članom 9. Poslovnika Narodne skupštine, primio jedan predlog kandidata za predsednika Narodne skupštine. Predlog vam je dostavljen. Kao što ste videli, za predsednika Narodne skupštine predložena je narodna poslanica Maja Gojković, izabrana sa izborne liste ALEKSANDAR VUČIĆ – BUDUĆNOST U KOJU VERUJEMO (Srpska napredna stranka, Socijaldemokratska partija Srbije, Nova Srbija, Srpski pokret obnove, Pokret socijalista). Podsećam da, prema članu 9. stav 3. Poslovnika Narodne skupštine, predstavnik predlagača može da obrazloži predlog. Da li predstavnik predlagača želi da obrazloži predlog kandidata za predsednika Narodne skupštine? (Da.) Reč ima narodni poslanik Veroljub Arsić.